Sent fredag aften blev en 18-årig mand ramt af et tog få hundrede meter fra stationen i Vrå. Nordjyllands Politi modtog et alarmopkald klokken 23.53 om at en person var blevet påkørt af et nordgående tog. Toget havde netop forladt stationen i Vrå, og ramte den 18-årige, som af ukendte årsager lå ved kanten af sporet 200 meter fra stationen. Den 18-årige, som stammer fra det nordlige Vendsyssel, blev efter påkørslen bragt til Aalborg Universitetshospital med svære skader på begge underben samt hovedskader. Han vurderes at være uden for livsfare, men har endnu ikke kunnet afhøres af politiet. De pårørende til den 18-årige er underrettet.

Opsummering:
En 18-årig mand er uden for livsfare men har fået svære skader efter at han blev påkørt af et tog.